السلام عليكم ورحمة الله وبركاته الحمد لله رب العالمين له الحمد الحسن والثناء الجميل واشهد ان لا اله الا الله وحده لا شريك له واشهد ان محمدا عبده ورسوله. وبعد
فاسأل الله سبحانه وتعالى ان يسددنا واياكم لكل خير ويكتب لي ولكم التوفيق وان يقدر علينا ما يكون فيه نفع لدنيانا واخرتنا للعباد والبلاد هذا اللقاء هو المتمم لما بدأناه او من المتممات
او لا السلوان وحول كيف كانت ايات الوحي تنشر تعبير الانس وما يسكن اضطراب الروح وما يجعل شتات العقل مستمع على شيء واحد وهو محبة الله والرضا به وان يكون النشيد الصباحي والمسائي
للمسلم ان يحسن دندنته الذي يتعلق قول للنبي الذي علمنا اياه صلى الله عليه وسلم رضيت بالله ربا وبالاسلام دينا وبمحمد صلى الله عليه عليه وسلم رسولا ده نشيد هذا النشيد تهرول اليه الارواح صباحا مساء
وهي في غاية الشوق حتى تضع هذا المسق لتتنفس باقي يومها مع هذا النشيد فنسأل الله سبحانه وتعالى ان يلهمنا واياكم التوفيق الحاجات دي مش هتيجي بمجرد انك تعرفها. لأ
لازم انك تدوق لان الاتباع بيجي بعد الحب والحب بيجي بعد المعرفة معرفة ثم هوب ثم اتباع الحب الشلال بتاعه المعرفة. اما تعرف حاجات كتير عنه هتحبه واحنا النهاردة بنكمل نوع من انواع
الطاف التشريع عشان يعني كان عندي مرة وان شاء الله تلاقوه في برنامج صحبة الحسنى ان شاء الله صحبة الاسماء الحسنى فكان بيكون فيه تشريف من التشريفات وان شئت فقله
اه رفعة من الاشياء التي ترفعك وهي ان تقرأ القرآن مستحضرا من الذي تكلم به وتمسك اسما من اسمائه وتعيش به لما اقول لك عاوزك تقرأ القرآن مستحضر ان اللطيف تكلم به
انت ممكن تعمل اكتر من مية كتاب ينزل المعارض لكن معارض القلوب لا معارض لايه الكتب الكتاب القرآن وتتخيل ان الذي تكلم به الحق المبين ما تكتب بقى بتقول الحق المبين ماذا قال في هذا الكتاب
وما الذي فهمت من الحق المبين وبعدين تقرأ القرآن ختمة القرآن ختمة سماع الكتاب من رب الجميل يلا اختم خاتمة كده واقرأ لي اقرأ اقرأ واسمع القرآن كده مستحضر ان الجميل تكلم به
طبعا عشان تعيش المعنى ده انت لازم تبقى عايش اصلا مع الجميل وان لو قعدتك معي كده ساعة تكلمني عن اسم الله الجميل بدون ما تزكر اي حاجة اية ولا حاجة تقول لي الجميل في حياتك
اما اقول لك آآ الحكيم تقول لي الحكيم في حياتي كلمني عن الحكيم في حياتك لا في حياة غيرك فانت لو اتكلمت عن نفسك واسر هذا الامر؟ اه وده ده يبقى انت ايه بقى؟ يبقى انت انسان يعقوبي
هتيجي تقول لنا في يوم من الايام اني اعلم ما لا تعلمون اني اعلم عن اسم الله القوي ما لا تعلمون ازاي يا عم انت ايه نبي انت ولا ايه؟ لا انا مش نبي
القوي له افعال معي انا خاصة لم تكن معك فانا اتيت لاحكي لك عن ما حدث معي لا ما حدث معك انا ما ليش علاقة انا عندي يقين ان الحكيم
عمل معك اشياء لكن انتم دلوقتي جايبني عشان اتكلم عن ايه جايين اتكلم انا عن الفتاح بحياة محمد بس فانت جاي تكلمني ده عنوان اللقاء ان الفتاح في حياة محمد خيري
ما تقوليش بقى والفتاح بيعمل لك يا عمي عمل لك مش بيعمل لي. ما تكلمنيش في حاجة تخصنا كلم في حاجة تخصك انت يا محمد احنا جايبين اللقاء ده عشان كده
فاحنا عاوزين حضرتك وعاوزين حضرتك في لقاء اللقاء ده تكلمنا عنه يكلمنا الباب ده لما نطلبه من حضرتك ونقول لك يلا بسم الله كلمني عن اسم الله الولي في حياتك
هتعرف تقرأ القرآن بقى اما اقول لك خلصت اه طب تعال نختم خاتمة كده مش هقول لك ختمة يا سيدي. تعال نقرأ جزء ان الولي الذي تعرفه هو الذي تكلم به
ده هيدخلك جنة من الجنات المعجلة تخش جنة العرفان وش وتنتظرك ان شاء الله جنة الرضوان خلاص استلمت الطريق آآ القرآن زي ما قلت لكم قبل كده امواج بحار واقف كل يوم موجة موجة مش هينتهي
جربها في وجه واحد بس وجه واحد بس بس قبل ما تفتح المصحف لابد ان نفتح صفحة قلبك انت هتقرأ باسم الله الايه استحضر ان الله اللي ايه بديع السماوات والارض هو اللي تكلم؟ اه. حدسني عن البديع. الاول عاوزين نفتح الصفحة بتاعة القلب
قل لي صفحة البديع فين في قلبك رقم اربعة اه نفتحها بقى احكي لي احكي لي عن البديع في حياتي انا لا مش مش مستحضر حاجة اهو انت مش هتعرف تقرأ بقى
فاهمين انا بقول ايه ولا انا بتكلم كده مع نفسي وخلاص مع الشاشة بتاعة الموبايل ولا اللاب طيب طالما فاهمين فهمتم فالزمه مع رف فالزم فنسأل الله ان يسددنا واياكم
ويفهمنا. احنا النهاردة برضو بنشوف جميل بقى انا بكلمك فين في الوحي صح؟ اه انت ممكن اصلا تعيش المشهد ده كل حاجة في حياتك اه في كل حاجة في حياتك. يعني مسلا على سبيل المسال حتى في طلب العلم
كنا بنعمل ده في مدارسات الفقه مع الشباب احيانا كده تيجي تقول له خلصنا؟ اه سبحان الله تعال كده شف اي اسم واقرأ الفقه من خلاله. يعني هل رأيت الله سبحانه وتعالى العليم او الحكيم
او الودود او الجميل في كتاب الطهارة والصلاة تيجي تقرأ كده الطهارة والصلاة. ايه الجمال ده تقرأ كده باب النكاح وان اللي تكلم بهزا وان اللي شرع هزا الحكيم العليم الخبير ياه ما تقرأ كده
لان الخبير هو اللي شرع هتروح في حتة تانية خالص. تعالوا نشوف النهاردة نكمل مشهد من مشاهد عشان كده بنقول لكم ان اسماء الله الحسنى برنامج ما ينفعش اه يتشرح فيه اسماء الله الحسنى
ده من ضمن الوهم احنا لو خدنا اسم بس واحد اسم واحد لأ هو يا جماعة احنا نساعدك في منهجية المنهجية دي تساعدك ما انا مش هاخدك الاقليمي كله. لان الاقليمي في مصر والطريق الحر ولا الدائري ما هو الدائري ده في مصر وموجود في السعودية وموجود في كل الدول وموجود في الخليج وموجود في
انت هتتعبني ما انا مش هاخدك الاقليمي بتاع الارض كله احنا هنفهمك يعني ايه دائرة الدائريين؟ هنفهمك الطريق ده ازاي تطلعوا ازاي تكوني انت امة ازا رآك الناس يقولوا ان دي امة الجميل
في كل حاجة في حياتها في لمسة الجمال في كل حاجة احنا لما بنشوف حاجة جميلة نقول ايه الله ليه بنقول الله؟ نطقت الفطرة مع الروح والقلب والعقل تقول الله ايه الجمال ده
خلاص هو لو لسانك يعني لسة يعني من ضمن الناس اللي مبتلى لازم تقول لازم تقول حاجة. فيها ربنا. ليه؟ لان ربنا خلقك كده خلقك مفتور ان الجمال تقول عليه تنسبه لصاحبه
حتى في المعصية اه حتى في المصحف ازاي حتى في المعصية؟ في اشارة في كده؟ اه طبعا في اشارة شفتم امرأة العزيز لما جابت النسوة وهم بيتكلموا قالوا ايه؟ حاشا لله ما هذا بشر ان هذا الا ملك. انتم جبتم هنا ربنا ليه في المشهد
ما هو عارفين الكلام ده الجمال ده ما بيجيش كده. الجمال ده لابد ان يكون في ايه حتى في المعصية حتى في الموصل حتى اما تيجي تشكر في حاجة جميلة
هتربطها بحاجة من صنع الجميل حتى في الطريق الغلط بنت ماشية في الشارع تقول ايه ايه القمر اللي ماشي ده؟ طب ليه قلت القمر لان الجميل خلق القمر فخلاكي انك تربط كل حاجة
بي بها سبحان الله! تقول لك وشك ولا البدر! ليه بتقول البدر؟ ما انت بتدور على حاجة الجميل عملها خلاص؟ لكن مسلا ما تروحش تقول لواحد انت وشك عامل زي المسلة
حاجة من المخلوق عملها ساعتها الناس تقول لك ايه يا عم انت بتشتمني انت بتشتمني فسبحان الله! فدايما الحاجات الحلوة الحاجات الحلوة حتى العرب كان وسع ما يدوقوا حاجة حلوة يقولوا ايه؟ يقولوا ايه؟ يقولوا احلى من حليب الام
مع ان الطفل ده الحليب بالنسبة له هو احلى حاجة في الدنيا في الدنيا فيقول لك احلى من حليب الام. طب ما تقول يا عم احلى من اي حاجة تانية. الخلق عملها. ما بيعرفش مش بسهولة
عاجبك علم حد تقول ما شاء الله ده علمه ايه ده! ايه بحر لا لازم تزكر حاجة من اتساع الواسع سبحانه وتعالى واخدين بالكم المهم ده معاني لعلنا ايه؟ نتطرق لها. مش عارف ايه اللي جابنا هنا. المهم آآ فكرة ان احنا اما نتكلم عن اللطيف
ما هنتكلم بقى في اللطيف. طب هتكلم في اللطيف ده. انت ممكن تاخد مساق سنة. والناس اللي في البرامج بقى تبدأ ايه تطلع لك تقول لك هو البرنامج هينتهي امتى؟ ما هو في حاجات ما بتنتهيش
انت تقول لي منهجية الصحبة تنتهي امتى؟ ده كلام صح يعني صحبة القرآن ده برنامج تاج الكرامة مسلا بيساعدك في صحبة القرآن لكن مضامين مضامين اللي انت خرجت بها عاوز تكمل؟ اه في في برامج
الزلم فيها ان ينتهي من الزلم فيها ان هو ينتهي ودي من ضمن الحاجات اللي احنا لازم نكون مدركينها كويس قوي فاللي عاوزين اسماء الله الحسنى وعاوزين نخلصها في في سلسلة ما بتخلصش
واحد يقول لي عاوزين نتعلم ازاي نتنفس اه وتكون معنا واحنا بنتنفس هعلمها لك ازاي؟ هي مرة الدكتور هيقول لك ازاي تتنفس لو عندك مشاكل وخلاص. بعد كده حياتك كلها تنفس
اصل ده مش اه مش مجرد قيمة دورة تربوية لأ انا كمسلم اصلا هي حياة انعكاس الدوافع والروافع كلها هي انعكاس لفهم للاسماء واخدين بالكم فربنا يسددنا ويفوق اياكم لكل خير يعني
كلمنا من المرة اللي فاتت عن الطاف الله باهل الضعف لطف الله بالضعيف. طبعا فيه لطف خفي بالاقوياء والاغنياء والملأ بس ده مش موضوعنا خلينا نتكلم فين في الحاجات اللي احنا كلنا يمكن عارفينها بس مش لاقطين الايه؟ اللطف. اتكلمنا في الايتام. تعال النهاردة نتكلم
في لطف الله بذوي الحاجات لطف الله باصحاب الحاجة الناس الفقراء البسطاء مساكين سواء الفقراء او المساكين او ابن السبيل الفقير الذي لا يجد نصف كفايته المسكين اللي بيجد النص بس مش قادر
يدوب ممكن يلاقي وجبة في اليوم بس يلاقي وجبة الغدا بس فطار وعشا ما فيش ده مسكين. الفقير ممكن يلاقي وجبة الافطار بس ابن السبيل المسافر اللي انقطع به الطريق
كم يعني مسافر فوجد وحشة الايه الفقد ووحشة ترك الوطن وحاجات كتير بقى فالشخص ده هيتم التعامل معه ازاي خلونا نتكلم النهاردة عليهم ولو في وقت نتكلم على لطف الله بالمعتدى عليهم
الناس اللي ديت زلمه وبيعتدى عليهم في اموالهم في اجسادهم في حقوقهم الشرع لطف به ازاي عشان اه اما تسمع للنشيد اغيبو وذو لطائف لا يغيب ما تبقاش قايلها كده نغمة. لأ
تبقى انت قايلها نعمة نعمة انت شايفها مش مجرد نغمة تسمعها لأ ده دي نعمة ده ده اعتراف قلبي كل يوم بعترف بيه هو لا يغيبه هو اللي بيغيب امتى
انت بتغيب عن شهود هذه الالطاف يوم القيامة يوم عجب ولما تبدأ تشوف اثار الاسماء واثار الوحي يقول ياه ده انا النور كان قاطع انا النور كان قاطع قطعة سبحان الله
فنصر ان ينور عقولنا وقلوبنا وارواحنا اعتنى الشرع او الوحي يعني بالشرائح دي. فعلى سبيل المسال امر بالاحسان لهم وبالوالدين احسانا وبذي القربى واليتامى والمساكين طب ما الاية دي كلنا عارفينها صح
مش كلنا عارفينها وبالوالدين احسانا وبذي القربى واليتامى والمساكين. لكن هسألكم سؤال انت شايف المفهوم اللي انت بتعمله والود اللي انت بتعمله والاحسان اللي انت بتعمله لوالدتك وبالوالدين والدك ووالدتك
حاسس الاحسان قد ايه انك مركز معهم ومهتم بهم. حتى لو حاسس بشعور التقصير بس دايما ايه بتفكر مع اهاليهم صح؟ ازاي احسن لهم حتى لو في قدر من الخشونة منهم برضو بتبقى قلقان. هو انا كده محسن ولا انا مقصر ممكن ابرهم ازاي
لكن وبذي القربى تلاقي الدايرة بتقل في الاحسان طب واليتامى؟ طب والمساكين اه ما هي الاية الاية واحدة. الاية اللطيف تكلم بالاية دي هي سطر قدامك سطر ليه واخد حاجة ومش حاجة تانية؟ طبعا لا شك ان الوالدين نقدم ما قدمه الله
بس للاسف الشديد احنا بنلغي اللي بعد هزا التقديم او كتير مننا بيلغي يعني انت يوم القيامة لو سألت عن قول الله وبذي القربى واليتامى والمساكين. الى قوله وابن السبيل. ماذا فعلت؟ فماذا انت مجيب؟ هتجاوب تقول ايه
آآ ذو القربى انا عمتي الله يرحمها الله يرحمها رحمة واسعة. عمتي ديت هي ماتت من سنتين قبل ما تموت تقريبا يعني رحت لها مرة رحت لها مرة لا مش فايق. لأ بعت لها رسالة. ايام ما كان اس ان اس كان لسة الواتس والحاجات دي. ما شاء الله عليك. هو ده اللي انت عملته مع عمتك
فهنا ربنا امر بالاحسان لهم يا عمر بسد خلة المسكين دفع الفاقة وحث على الاحسان للغريب في غير بلده واخدين بالكم؟ انك تتصدق على المحتاج وجبر خاطر غير المحتاج بالاكرام والهدية والدعوة والمعونة. طب يكفي ان انا ادعي لهم
جوابي مش هجاوب مباشر بس هجاوب من طريق خفي هل تحب من ولاد اختك وولاد اخيك وكل من يعرفك علاقته بك اني بيدعي لك بس وما لوش علاقة بك الاجابة انت عارفها
لكن هو ده هروب خفي من التقصير الهروب بيسموه يعني في الجماعة النفسيين التربويين الهروب للامام. يعني ايه الهروب للامام واحد لقى طوبة في حياته يعمل معه ايه؟ المفترض يشيلها بالطريق صح
ناس يقول لك يا عمي تكاليف الشيل وبتاع ما تدحرجها قدام. هي طوبة عاملة زي الدايرة كده. فيروح مدحرجها قدام. زاققها قدام يمشي خمسة ستة عشرة كيلو فيلاقي ايه؟ ان التوبة وقفت عشان في طوبة وقفتها
يتعامل ازاي مع الطوبتين دول يشيلهم؟ لأ يروح مدحرجهم قدام فيتحركوا زي الدايرة كده طوبة صخرية عاملة زي الكرة الارضية صغيرة كده فتتحرك قدامه في الطريق وهو عنده اغراء ان الطريق واخد ميل فالطوبة بتجري قدام. فبيسموها ايه
الهروب للامام فييجي بعد شوية يلاقي التراكمات بقت حيطة سد. مش هتعرف تعدي مش هتعرف تعدي ده كتير من بياخدوا مشاكل كتير ويباصوها قدام البصاء قدام تيجي لك بقى تقول لك انا متجوزة بقى لي تسعتاشر سنة وهو يجي يقول لك انا متجوز بقى لي تسعين سنة
طب يا جماعة انتم متجوزين تسعتاشر سنة انتم لسة عارفيني امبارح اعتبروا ان انتم مش عارفيني كملوا ربنا يلطف بالجميع فامر الله بالاحسان اليهم وامر بالانفاق عليهم. والانفاق نوعين الانفاق التطوعي والانفاق الوجوبي. نفاق التطوع يسألونك ماذا ينفقون
قل ما انفقتم من خير فللوالدين. والاقرب واليتامى والمساكين وابن السبيل سبحان الله! اللي من ضمن الحاجات بتاعتهم في النفقة التطوعية الاطعام. شف اللطيف ويطعمون ويطعمون الطعام على حبه مسكينا ويتينا واسيرا
او اطعام في يوم ذي مسغبة ذي مسغبة يتيما اداة مقربة او مسكينا ذا متربة. بل عاد الله على اقوام كانوا لا يحرض. يحرض بعضهم بعض عن اطعام المسكين طب فين دي بقى
فين يحرض دي ها فين يحرض بعضهم بعض ايوة احسنتم يحض ولا يحض على طعام المسكين. انتم واخدين بالكم ان انتم من ضمن العتاب اللي ربنا اللي انتم هتتعاتبوا عليه
عتاب عتاب عتاب في الصورة دي في سورة الماعون لان ربنا بيعاتبك في سورة الماعون بيقول لك مش مش انت بس عامل ايه في في اطعامه لا عشان ما تخشش في دايرة بقى اصل انا بخيل وبتاع وحريص ومش معي فلوس
ده انت بتتحاسب على الحض ولا يحض على طعام المسكين انت اخبار الحض ده يا جماعة اللي هو ايه؟ الحث الشديد والحس الشديد وهي ديت الصورة في ملمح جميل ارجعي الى رأي ايتها النفس المطمئنة ارجعي الى ربك راضية مرضية. فادخلي في عبادك وادخلي جنتي. عاوز تدخل تاخد الاية دي؟ عاوز تاخد الخواتيم؟ شف قبلها
اهي كلا بل لا تكرمون اليتيم ولا تحاضون. تحس ان المد ده بيوقفك مع الكلمة. اقف اقف انت عامل ايه معها حطيت مرة واتنين وتلاتة ده في ست حركات هنا
الجماعة بتوع التجويد بيوقفوا لك في الحتة دي فزي ما انت بتقول له مد قل له مد في العطاء ربوا الناس على المعاني دي اخبار ايه الحظ؟ الحث سبحان الله
تعدل النفقة التطوعية انت مطالب. فالمسلم يتقرب الى الله ان يتعاهد اخوانه المحتاجين السائل منهم والمحروم واخدين بالكم يا جماعة ان القرآن بيربيكم ركزي معي كده يا استازة فاطمة وقولي الاية ديت انت عملتي معها ايه
ماشي؟ الاية اللي انت هتسمعيها ديت ربنا بيوصف ناس بيقول عليهم ايه؟ والذين في اموالهم حق معلوم للسائل والمحروم يعني ايه الاية دي الاية دي بتقول لكم ايه ها ماذا فهمتم من هذه الاية
ماذا فهمتم؟ انتم عارفين يا جماعة هي الجنة عشان تخشها ان المتقين في جنات وعيون. من ضمن صفاتهم اللي الناس دي شغالة قال لك ايه؟ وفي اموالهم حق للسائل والمحروم
حق للسائل والمحروم يعني حق يعني حق يعني انا بقول لك ايه؟ يا ظالم اديني حقي واخد بال حضرتك اوعى تكون فاكر الفلوس اللي في جيبك انت مسلا راجل معك
اربعين مليون حق الفقير كم منهم مليون حقه يعني ايه حقه يعني ملكه يعني ايه ملكه؟ يعني هو اللي يتصرف فيه هو انت بتبقى متضايق ليه وانت بتديه له وبتتحكم فيه ليه؟ وعاوز انت اللي تتحكم لا انا هجيب لك تلاجة وهجيب لك انتم عارفين احد احد الدوافع
فعل خفية اللي ممكن ما نجوناش واخدين بالنا. اللي احنا بنحط الزكاة بتاعنا فمش عارف مستشفى سرطان في بناء مسجد مش عارف ايه في ناس مستكترة ان الضعيف ياخد الفلوس
انا شقيت فيها رغم انها اصلا هو اصلا هو صح شرعا انك تحطها في الحاجات دي. قول الجمهور على المنع لان ده مالي انا كفقير. انت بتتحكم فيه ليه؟ مين قال لك ان انت مين ازلك انك توديه لي مستشفى سرطان
مين الازى اللي حضرتك انك تعمل كده معه؟ على فكرة انا واخدة فتوى من الشيخ عبدالعال الله يعينك انت والشيخ اه المسألة فيه قول من المعاصرين قول خلاف الجمهور ما تدورش على القول اللي يسقي بخلك
ويسقي الشح بتاعك الشح ده فسيلة كده زرعة صغيرة تدور على الاقوال اللي تنميه ليه ليه؟ ما هتلاقي الفقهاء يجوا يقول لك ندي الزكاة ندي له ايه؟ يقول لك ادي له ما يكفيه سنة
ليه؟ عشان تعف ولي الزكاة سنة. ليه مش شهرية عشان سنة كاملة ما يحتاجش في السنة دي لحد ما يتكسرش ما يتبهدلش هذا كلام لطيف وهذا فعل الانسان اللي ايه
مش عاوزين بقى نقول حاجة في الانسان. بس هو دي عناية الرب وهذا تصرف العبد. شف بقى العبد بيعمل معك ايه جه كده يوم القيامة ده يوم اوعى تكون فاكر انك صرفت زكاتك طب بس انا طلعت المليون جنيه. كان عندي اربعين طلعت مليون. يا راجل
هو اولا مش هو ده على فكرة بالمناسبة مش ده الواجب الوحيد اللي عليك مش ده الواجب الوحيد اللي عليه. يعني انا طلعت المليون جنيه بتوعي تقعد تتزاكر خلاص جاري اللي جنبي مريض ومش معه فلوس
هو انت هتعدي ولا ايه لأ طبعا مش هتعدي في واجب على تجاهك اتجاه الحاجة دي. ايه ده! انتم ناويين على ايه ناويين نقول لك ان التسعة وتلاتين مليون اللي وفرهم لك الغني الذي له ما في السماوات والارض
ممكن يتسحبوا منك فاللي اداك تسعة وتلاتين مليون بيقول لك طلع وعاوزين نطلع يعني مش بتاعتك من مال الله الذي اتاكم مال الله امتى بيحصل الشح يزيد؟ الشعور اللي اول ما بتبدأ تحس ان الرصيد اللي باسمك في البنك هو رصيد باسمك في السما
دول فلوسي رصيدي بتاعتي شهود ان هي بتاعتك هو اللي بيعمل الازمة دي لأ انت عندك رصيد في البنك؟ اه والله بتاع ايه ده؟ بتاعك مش بتاعي هو ربنا مديه لي امانة ان انا مؤتمن عليه وقال لي اصرفه ازاي. فانا حاطه ولما اخلص ربنا يستر بس الامانة دي تخلص على خير. بصوا يا جماعة الراجل اللي واقف على
خزنا في البنك او الخزنة في المؤسسة او المحاسب اما بنديله فلوس بنحطها له فين؟ بيحطها في الخزنة. صح؟ الراجل ده له راتب ماشي؟ الفلوس دي كل اما بتزيد شعوره بيخاف صح؟ بيخاف تتسرق فيبدأ يتكلم المؤسسة يقول لهم انا عاوز ايه؟ حراسة. انا عاوز آآ المال ده كتر. لا انا كده ما هو في الدنيا في مسئوليته
ما هي بمسئولية. فكل اما الفلوس بتزيد بيترعب صح؟ بيترعب لو هو لو راجل لو راجل عبد مسلم لو عبد مسلم وعارف ان ثم مسائلة يوم القيامة فبيترعب يقول لك لا يا عم الفلوس دي زادت هات لي خزنة كبيرة. لا انتم لازم تشوفوا خزنة تانية. انت لازم تشوف لي حراسة. انا عاوز ان الباب ده يكون حديد مصفح
انا عاوز كاميرات. طب امتى بيرتاح؟ وبيهدا والتوتر بيتشال منه امتى لما الخزنة بتفضى صح لما الخزنة بتبقى فاضية والحاجة بسيطة والدنيا محسوبة صح؟ لو اتعاملت مع فلوسك تعامل المحاسب امين الخزنة ترتاح
ترتاح جدا هتتعامل تعاون بتاعتي اه هترشق في حتة تانية خالص مش هتفهم مش هتفهم اللي احنا بنتكلم فيه في الطاف الله بالفقير. مش هتفهم يعني ايه انما الصدقات للفقراء. اللام دي لام ملكية
لا الملكية والتصرف فرع عن الملكية. ده موبايلي انا اللي اتصرف فيه. لكن مش ما ينفعش تقول ان ده بتاعك وفي الاخر انت المتحكم فيه انا هجيب لك بطاطين وهجيب لك غسالة وهجيب لك تلاجة. طيب انت حضرتك ليه عملت كده؟ لا ما انا عارفة احتياجاتك. حضرتك انا فوضت فيها
اقصى شيء ان الفقير يمكنني ويملكني يديني كده اوردر يقول لي ايه انت هتشتغل عندي؟ اه انا مفوضك موكلك انك تعمل كزا. موكلك انك تجيبي لي بطاطين موكلك انك تعملي كده. اه
واخدين بالكم؟ هو ده الدين في حاجة تانية بقى انت عاوز تعملها الله يعينك فانت الشعور كده ده انا اقول لك على حاجة تانية الجمعية الخيرية اللي بتاخد فلوسك الجمعية الخيرية اللي بتاخد فلوسك
وبتوزع الفقراء وبتركن الفلوس وبتديهم كل شهر لازم تاخد ازن من الفقير يقول له انت لك فلوس عندي اديها لك اقطعها لك كل شهر؟ يقول له اه خلاص ماشي تمام. طب هو واخد الفلوس ونايم عليها؟ نهارك ابيض
واحدة ادتني فلوس في رمضان قالت لي خد الخمسين الف دول وزعهم على الفقراء او المساكين دول زكاة خلاص الزكاة دي كانت واجبة في رمضان. يعني ايه واجبة في رمضان؟ يعني صارت ملك للفقير في رمضان الماضي. طب هي لسه لغاية عندك حضرتك في الدرج بتعمل ايه
آآ بتعمل ايه؟ بتعمل ايه؟ ما فيش. تسعر لي النار دي اللي هتكون سبب في تقوى بها انت عاوز دين عاوز حاجة تانية الله يعينك عاوز الدين هو ده دينك. دينك هيحاسبك على مين؟ شف بقى ايه ما هو انت اما تقرأ الاية هتقرأها باسم
هتشوف هنا العدل والحق المبين صح؟ وهتشوفها عند الفقير وانت بتسمع الكلام ده! الله على الودود الرحيم الله على اللطيف. شفت القرآن هيخليك تبص من ايه؟ من كزا حاجة فنسأل الله ان ايه والسلام اما تقرأ بقى السلام. تقرأ كده الحاجات دي تسلم الصدور. ان الفقير مش يتشحن تجاهك. وتسلم المجتمع. من اللي يطلع
وتسلم حاجات كتير جدا ليه؟ لان السلام تكلم بهذا مشدودين احنا النهاردة في موضوع اسماء الله. نرجع تاني. فالنفقة الواجبة وقلنا نفقة تطوعية وفي نفقة واجبة زي زي الزكاة وده ربنا اوجبه. انما الصدقات للفقراء والمساكين والعاملين عليها الى اخره. ويدخل فيها ابن السبيل
سبحان الله! طب ليه التقسيمة ديت والله عليم حكيم مش بتاعتك. خلي بالك دي فريضة من الله فهو يعطى كل من الفقير والمسكين كفاية حولا كاملا حولا كاملا خلاص انا عندي فقير طبعا انا عارف ان الفقراء في بلادكم كلهم نصابين وبيضحكوا عليكم وكل الفقراء اللي في البلد ناس نصابة. انا مش بتكلم على فقراء البلد بتاعة حضرتك
ولا بتكلم في البلد بتاعت المحافظة بتاعتك ولا اللي في دولة حضرتك انا بتكلم في فقراء دولة تانية واخدين بالكم؟ اه فيهم ناس كتير محتاجين المال ده. ليه بقول الكلام ده؟ تنزلا في الخطاب؟ لان في بعض الناس بيحسسك ان
لكل الفقراء اللي هو يعرفهم عبارة عن ايه؟ آآ ناس جايين من كوبا بتوعوت مخدرات وبيضحكوا علينا مشكلتك انك تفاجأ يوم القيامة بملف كبير في الموضوع ده بيتفتح لك لو ما فقتش منه دلوقتي
سبحان الله حد بيسأل يعني الجمعية لازم تطلع في وقتها لازم تاخد ازن من الفقير. هي بتصرف مسلا على خمسين فقير وتقول لهم يا خمسين فقير. انتم لكم فلوس عندنا يوم في رمضان من
وقتي انا هقسم الفريق الفلوس ديت هديهالك كل شهر موافق موكلني في كده يقوله اه وكلتك خلاص آآ فالنفقة الواجبة قلنا دي انواع الزكوات طب لو انا خدت الازن من المتصدق ما انت كده مش معنا. كده واضح ان حضرتك مش في الدرس او المتصدق ما هو ده فلوسه
يهدف له المتصدق ده يعني مطلع الفلوس زكاة ولا ولا وجوب واصدر صدقة. لو الزكاة زي ما قلت لحضرتك. طب الصدقة هو مديك صدقة قال لك وزعها على الفقير براحتك وبالطريق اللي انت عاوزه ده موضوعه براحته. ده مش حق الفقير. ليس حق الفقير. احنا بنتكلم في حقوقه حقوقه
في حاجتين اتنين واحد انا اديتك فلوس وقلت لك لو سمحت اديها لمين؟ خلينا بقى نديها لشيماء براءة فنها شيماء دي بتاخد كلام كتير فادي الفلوس دي لشيماء خلاص انت خدت الفلوس رحت اديتها ايه؟ يبقى انت لازم عشان تتأخر تستأزني انا
لان ده بقى حقها لأ قلت لك ادي الفلوس دي للفقراء وبراحتك بالطريقة الايه؟ اللي انت شايفها ساعتها براحتك خالص توزع زي ما انت عاوز طبعا ما تاخدش الفلوس وتقول ايه؟ انا من العاملين عليها وتروح ضارب لي رقم وحاطه في جيبك
لا الجمعيات الخيرية او المؤسسات او المبادرات اللي موجودة على النت والحاجات دي كلها لازم يكون في محاسبة لهم لازم يكون عندهم محاسبة وان في اتنين تلاتة على الاقل في
مؤسسة بيبقوا عارفين التفاصيل والمتابعة والكلام ده كله. ليس اتهاما لاحد ولكن رعاية لسمعة الدعوة وحفاظا للمال. وليس اتهام لحد. لكن الغفلة في الباب ده بتعمل مشاكل كتيرة فالنفقة الواجبة قلنا فيها الزكوات من ضمن حاجات سبحان الله تجد ان الله سبحانه وتعالى
يزكر لك زكاة حبوب زكاة سمار عند الحصاد تديهم. بل من الواجبات قسم لهم من الغنائم والفيئ. انت رايح تقاتل واتبهدلت وبتاع وكسبت اه مش فلوسك بس واعلموا ان ما غنمتم زي ما قلنا المرة اللي فاتت من شيء في ان لله خمسا الى ان قال واليتامى والمساكين وابن السبيل
سبحان الله طب القسمة ديت ليه حتى لا ينحصر المال بين الاغنياء ويكون متداول اه للجميع ما يجب لفقراء الحرم من الهدي سواء هدي الواجب او التطوع فكلوا منها واطعموا البائس الفقير فكلوا منها واطعموا القانع والمعتر
سبحان الله سواء بقى الفرق بقى ان ده بيسأل وده لا يسأل ايا كان الخلاف بينهم يعني والكفارة يقول لك كفارة اليمين حلفت بالله ما انت رايحة آآ لهند خلاص انا مش رايحة الهند بنتي الاسبوع ده فعاوزة تكفري عليها اليمين ده وهتنزلي تروحي للهند نعمل ايه؟ فكفارته اطعام عشرة مساكين. ما نصوم تلات
لأ لو انت تقدر تطلع عشر وجبات يبقى ده الواجب ده الواجب فمن لم يجد فالصيام. فالاصل انك ايه هنعمل اطعام. طب الاطعام ده ايه انا النهاردة لو جيت تتغدى عندكم ايه الوجبة اللي لو انتم هتقدموها لي هتشبعني؟ لو انتم قدمتوا النهاردة طبق كشري بالسلطة تشبع
اه لو تشبعني خلاص خلاص مشبعة. بس ما تبقاش انت قاعد عمال تاكل ما شاء الله لا قوة الا بالله المندي وآآ ان لحم النعاس قام وبتاع وتقول ايه واحد كشري هنا لمحمد. لأ يعني من اوسط ما تطعمون ايه؟ اهليكم. ما انت شف انت بتأكل خديجة وعائشة ايه
والناس دي الجميلة دي واكلنا معك لو انا مش عندي وقت كلف مطعم مطلع عشر وجبات ويديهم لدار ايتام لفقراء بتاع الكلام ده كله. طب ينفع ادي فلوس؟ لأ. ما ينفعش تدي فلوس. هنا كفارته
مش فلوس اطعام طلع اطعام وممكن توكل حد هو اللي يعمل. لكن تطلع. ليه يا جماعة؟ الشرع جميل الشرع جميل انت حلفت اه شوف الشرع يأدبك يعني ده موقف تتأدب منه
واتهز بمالك تاخد بالك من لسانك وبعدين يوجه طاقتك الغضبية دي في اتجاه تاني فانت حلفت بالله ما انت رايحة لبنتك. او ما انت مكلمة جارتك وبكرة اه ولا داعيها
ولا هتسلم على زميلك في الشغل مش هتدعيه لفرح ابنك. فحاسس ان الموضوع ده لأ. طب وليه طب هتيجي تكفر؟ الشرع يقول لك ايه ؟ ما احنا عايزين نزبط لسانك بقى
اه طب احنا لازم نشغلك تشغلك ان ازاي؟ اعمل لي عشر وجبات بشوف بقى بتعمل عشر وجبات. طب هاعملها ازاي؟ انزل اشتري الاكل بتاعهم. تنزل تشتري اه اغاني في خدمة الفقير او واحد في خدمة الفقير نازل تدور طب عايزين طباق عشان نحط لهم طب هندي مين الفقير؟ دور عليهم. فيبدأ الشرع يخليك تدور على
فقراء في الحي انت ما كنتش عارفهم خلاص او قرايبك المساكين اللي مش واخد بالك منهم. فتبدأ وانت بتفكر فيهم تنزل لهم تفاجئ بايه؟ ده ناس مساكين خالص ده انا شفت التلاجة بايزة خالص يا ماما والله قلبي اتكسر. لما شفتم الراجل بتاع وصل النور وهو واقف قدامهم ومش معهم فلوس يدي له ويقولوا له ممكن تعدي علينا الاسبوع الجاي
فيبدأ الشرع يربيك فانت خدت بالك من قرايبك. لأ انا مش هنزل انت بتعمل ايه؟ تكتب على النت. تعرفوا فقراء يا جماعة في دار في جمعية فتبدأ تتعرف على الجمعيات اللي بتاخد او بتخدم الفقراء فتبدأ ايه
فحاجات كتيرة قوي تبدأ تشوف فلوس طب مش عارف هنعمل ايه تبدأ تتعرف على دينك يعني ايه اوسط ما تطعمون يا شيخ فتبدأ تسأل بكرة بقى هتحلف بكرة هتحلف هتتقدم. يبقى الشرع هدفه
من ضمن مقاصده انك تكون جميل اوعى تكون فاكر يوه انا عاوزة فلوس وخلاص. يا عم الموضوع مش في الفلوس. ما هو الشرع كان ممكن ياخد منك هات خمسة جنيه. والموضوع انتهى. لأ الموضوع مش فلوس
طب وانت هتجيب الفلوس دي منين؟ آآ انزل بقى انت مش اشتغلت؟ اه وخدت الراتب؟ اه انا كنت عاملة جمعية معلش بقى ما توديش الجمعية دلوقتي يلا نزلتي اشتغل واخدين بالكم
اه ده طبعا كله على اليمين الايه اليمين كفارة اليمين اللي هو واحد يقول لك هعمل وما يعملش. اما واحد يكزب ده موضوع ده ما لوش كفارة. ده له التوبة الصادقة وربنا يعينه بقى. تقبل او لا تقبل على حسب جدية
نيته في التوبة فشوفوا بس الفكرة فين بقى اللي احنا عاوزين نقولها ان الشرع يحرك يحرك المال ويحرك الاكل ويحرك الطعام ويخليك تتحرك. يعني البند ده لو احنا كلنا دلوقتي كشعب مصري صادقين في تطبيق
بند الكفارة تقريبا ما حدش هينام جعان. تقريبا ما حدش هينام جعان واخدين بالكم؟ طب الفقير اللي حلف؟ الفيري اللي حلف عاوزين نهزبه مش معك فلوس؟ اه طب قم يلا صم
صوم تلات ايام يلا فتبدأ تتهزب وتبدأ تاخد بالك من لسانك ويبدأ الشهوة ايه تقل فلسانك يبدأ ياخد باله فتبدأ ايه تلهج بزكر الله فتيجي ايه لأ اصل انا صايم
فتبدأ تنتشر هذه العبادة فيبدأ العبادة الصوم تبعدك عن الشهوة لان هي وجاء لك. وبعدين تبعد في الصيام ده آآ ابدأ تحبه فكل اما تصوم يوم بعد كده يبعد بينك وبين النار سبعين خريفا موضوع كبير
موضوع كبير فسبحان الله فشوفوا اللي بيتعامل كده مع المال خزنة بقى بص عشان كده بقول لك انت هتتعامل مع المال بعد ما تفهم الحاجات ديت هتبقى انت محقش. خلي بالك بقى تخيل احنا بنقرأ باسم اللطيف صح
تخيل انك بتقرأ وانت مستحضر ان الذي تكلم هذا هو الحسيب الحسيب اللي هيحاسبك عشان كده انت مالك محتاج مش محاسب محتاج محاسب ومدير مالي تعال اصل انا بيجي لي فلوس وما بعرفش كله يخش في كله وما اعرفش زكاتي امتى هتعرف هناك هتعرف هناك يا قمر. لو ما فقتش
بس هناك بقى العملة مختلفة عملة عملة السماء حسنات وسيئات. ما فيش فلوس. الموضوع انتهى بفوق قبل ما تفنى الخزنة بتاعتك الخزنة الحقيقية فنية حسناته نسأل الله العفو والعافية. فيوجب لهم في الكفارات
ومش كفارة كده. طب كفارة اليمين. طب نعمل كمان كفارة خاصة بالناس اللي قاعدة حوالين مكة. كفارة صيد الماية الصيد الايه؟ المحرم. واحد محرم كده ومش عارف ايه راح اقساط وبعد ما نوى لا خلاص تعالى بقى
فجزاء فجزاء مثل ما قتل من النعم. يحكم به ذو عدل منكم. هديا بالغ الكعبة او كفارته طعام مساكين تعال سبحان الله. آآ طب واحد بينه وبين زوجته طب ومش عارف ايه طب مين بايه وراح هوب حلف حلفان. كفارة الزهار منها
فمن لم يستطع فاطعامه ستين مسكينا. صوم ستين يوم ورا بعض مش هقدر وهحتضر والدكتور مانعني وبتاع ده انت صادق في مش هتقدر؟ اه. طيب يلا. ادينا طعام ستين مسكين
كل ده الشريحة بقى الشريحة بتقوله بس الشريعة تغفل اه الجانب النفسي في الشريحة دي؟ لأ طبعا لا تغفل الجانب النفسي. ده كده جانب الهام الاكل والشرب واللبس والكلام ده اه بس لا الجانب النفسي مهم. ايه الشريعة قالت فيه ايه ده
نجد القرآن امر بين باخراج النفقات دي من طيب المال ما تطلعليش الرديء. يا ايها الذين امنوا انفقوا من طيبات ما كسبتم ومما اخرجنا لكم من الارض ولا تيمموا الخبيث منه تنفقون. اعرف ناس راقية اوي
ناس راقية اوي يقول لي انا عامل بند الصداقات بتاعي باطلعه من الورس عنده ورس كده بيشغله وبيجي له منه. يقول المال ده ان شاء الله صافي. ليه؟ لانه جاي لي من ربنا. وهو ربنا اللي قال. خد من ابوك كزا بس
فده صافي انا ما عملتش فيه اي حاجة. لكن شغلي ممكن يبقى فيه شبهة ممكن مش عارف يكون ايه. رحت مرة متأخر يمكن فيه جنيه مش لكن ده صوت مش بتاعي
فبيقول انا حاطط الايه؟ الصدقات منها. ليه يجتهد في تطبيق قوله من طيبات ما كسبتم من طيبات دي بقى يا جماعة دي ناس عاوزة تخش الجنة آآ صح ولا تيمموا الخبيث منه تنفقون. مش كل شوية بقى تطلع لي ايه؟ طب بصي الاكل اللي باقي. نديه لمين؟ لامه مش عارف ام احمد
آآ مش عارف ايه هو غلط ان احنا نديه لام احمد لأ ندي له ام احمد مع اكل ايه؟ مع اكل اساسي. لكن مش دايما ام احمد بتاخد الاكل اللي باقي آآ الحاج مش عارف
مين بياخد الايه اللبس المقطوع يا اخي ده انت الباب ده لو انت هتاخده مش هتاخده الا وانت ايه بتغمض عينك ولستم باخذيه الا ان مضوا فيه وكأن الاية دي فيها ملمح اخر وهي بتقول لك ايه
تقول لك ما تعملش كده لييجي عليك يوم ييجي عليك يوم تضطر انك تكون في الموقف بتاعهم وتكون انت اللي محتاج الفلوس ومحتاج ان حد ينفق عليك تضطر تاخد الحاجات دي وانت مغمض عينك
شوف واحنا حافزين سورة البقرة وعندنا المتشابهات النهارده والمعلمة قالت عليك ما شاء الله احسن واحدة بتسمع مي خلي بالك بس يا مي انت بتطبقي الكلام ده ولا لأ تجد الاية بقى كمان الجانب النفسي تطلع الحاجة النضيفة للجانب النفسي
تنهيك ناهية انك وانت بتنفق عن المن والازى. وتقول لك المن والازى ده مش هيحرجك بس. لأ ده هيصفر العداد يا ايها الذين امنوا لا تبطلوا هتصفر عدادك يعني مش مسألة هنحاسبك وليه عملت كده؟ لا انت كانك ما عملتش
تبطلوا صدقاتكم بالمن والعزة مش الصدقة صدقاتكم يعني هتجيب اجل كل الصدقات بتاعتك طب المن؟ ايه هو والازى البدن انك تقول له على فكرة انا اديتك. على فكرة انا احسنت لك. على فكرة انا انعشتك. على فكرة ده انا اللي لبستك. على فكرة ده انا اللي جايبها لك
فالمتحدس بما التحدث بما اعطيت حتى يبلغ هذا ايزاء ليه اللي اخذ يعني خلي بالك ممكن تقول من وهو مش موجود. فيوصل له تتأزي يبقى ده نوع من انواع المنع. شف الشرح شف لطف الله بك
ايها الفقير والمسكين انه يحافز لدرجة ايه؟ ان اللفز مش يضايقك ده عشان كده الناس اللي بتكلموا في الاتيكيت وده انهم يجيبوا كلام من التنمية الهندية والبشرية والطعمية والايجابية والكلام كل ده. يا حبيب قلبي انت ابتليت بالبحس في
القمامات بشرية لانك تركت الصفاء السماوي بس هو بلاء. انظر اذا اردت ان تعرف مقامك فانظر اين اقامك شوفوا انت فين سبت ايه وعشان ايه سبحان الله والازى انك تقول له كلام ما فيهوش من بس فيه ازى ما اشد الحاحك. انت يا اخي بتلح كتير اوي. ما خلاص رنيت مرة واتنين خلاص
خلصنا منك يا سيدي مش كل شوية صداع اه ده كلام ايزاء وان كنت انت ما منتش ما جبتش سيرة انا اديتك بس ازيته الشرع يسيبك؟ لا ده يمدحك وانت بتطلع. ما تأزيش خلاص وخد المدح ده. ان تبدوا الصدقات فنعم ما هي. وان تخفوها وتؤتوها الفقراء فهو خير لكم. يا سلام على الاخفاء
اما تيجي في وقت في وقت احيانا بيكون الاعالة المهم. العلن مهم ايه؟ عشان تشجع الناس. خلاص يا جماعة انا هطلع ميت جنيه عشان تشجع غيرك. بس فيه الاصل الاصل. يا حبيبي ما تكسروش. لا خير في كثير من نجواهم الا من امر بصدقة او
معروف او اصلاح بين الناس يا سلام على الجمال! ده جمال الشرع وكمان ايه ؟ طب انا مش معي ومش هاديهم اعمل ايه ؟ ينهاك انك تزجر السائل او تغلز القول له
واما السائل فلا تنهر سواء سائل مال او سائل علم جاي فلوس او جاي يسألك ايه سؤال علم يعني ايوة سؤال علم ما بتردش بقى علينا ليه على الجروبات يا عم انا غلطان وانا اسف بس انت اهدى علي الله يكرمك ماشي مش تستلمني وتقول لي انا عندي ايه ستمية اتنين وتلاتين مقطع هبعت لك كل مقطع في اربع دقايق
وما تنهرنيش انا مش هانهرك والله بس لو انا ما ردتش ده مش نوع من انواع النهر. ده من موضوع من انك ايه ترحمني من النهر اللي انت باعته لي
واما السائل فلا تنهر طيب في حالة تعزر انا مش معي حاجة اعمل ايه الشرع يقول لي اعمل ايه الشرع يقول لك ايه بقى؟ واما تعرضن عنهم ابتغاء رحمة من ربك ترجوها فقل لهم قولا ميسورا
امسك قلبك بقى امسك قلبك والجمال كله دي سورة الاسراء اللي بتسري بالقلوب للمعراج شوف الاية بتقول لك ايه القرآن سبحان الله يخطفك. القرآن بيهزب لسانك بيحسك دايما انك تتلطف في القوي. مع الوالدين قل لهما وقل لهما قولا كريما. طب مع المحتاج فقل لهما قولا
دي صورة. طب مع القريب قريبي وقولوا لهم قولا معروفا. طب واحد بانصحه؟ فقولا له قولا لينا. طب مع الجميع وقل لعبادي يقولوا التي هي احسن شوفتوا شريحة ماسكة لسانك
شريعة ماسكة اللسان تعال عشان كده كان ممكن يطلب منك واحد حاجة ما تقدرش عليها. زوجتك طالبة حاجة مش قادر. هو طالب منك حاجة انت مش قادرة تعمليها محشي ولا اي حاجة من الحاجات اللي ايه؟ اللي بتاخد وقت من النساء. ولا ترتبي ولا
تعملي اللي امي ولا مش عارف ايه انت مش قادرة لكن انت حاسة انك ممكن تقدري عليها قدام اه واحد طالب منك فلوس بس انت مش قادر عاوزها تطلع فسحة بس انت بتقول عمرة فممكن تبقى بعدين
من تمام الخلق القرآني واحفزوا الجملة ديت الخلق القرآني. من تمام الخلق القرآني انك تطيب خاطري اللي سألك لا ان تنهرهم فالشرع يقول لك انك تقدر دايما انك تبزل القول الطيب الميسور وان لم تستطع احيانا ان تبزل الشيء المطلوب
فالخلق ده لو حصل في البيوت ايه اللي هيحصل فيها ايه اللي ممكن يحصل في البيوت لو الخلق ده حصل يا جماعة هل في مشاكل هتقل في البيت ولا مش هتفرق؟ هل ده انا اقول لكم على حاجة. هل نسب الطلاق ممكن تقل
هل نسب الطلاق ممكن تقل مش هقول لكم بقى ان البيت هتكون كويسة ده يا جماعة امر من ربنا امر ربنا ربنا بيقول لك اللي ييجي يطلب منك حاجة وانت مش معه
تقول له ايه؟ انت تاني يا عم بالراحة يا عم عشان كده العلماء يختلفوا ايه هو القول الميسور؟ البعض يقول لك ايه؟ قل له يرزقنا الله واياكم من فضله معلش ممكن تدينا حاجة ادعي لنا ربنا يديني ويديك
ان شاء الله ربنا يرزقني واياك من الخير او توعده بالاعانة تقول له متى رزقنا الله اعطيناك؟ شف المفسرين دول يا جماعة ناس متدبرين يدنهم يقفوا مع الاية. طب ايه المطلوب؟ ايه هو القول الميسور؟ يخشوا
جوة بقى. زي ايه هو القول الكريم؟ يخشوا جوة. ايه هو القول اللين؟ يخشوا جوة. ما هو هم عارفين ان ديت ارشاد من ربنا. ما انا لازم اطبقه. طب هطبقه ازاي
انا النهاردة في اخت بتتواصل معي تقول لي انا والله مزنوقة وكنت عاوزة اي حاجة. انا مش معي. اقول ايه عن متى رزقنا الله اعطيناك طب ما انت ممكن تقول مش معي
الشريعة تقول لك ايه؟ في قول احسن من ده يقول لك لا تجمع عليه عسرين هو عنده عسر فقد المال فما يبقاش عسر ليس اللسان لدرجة قالوا لك من القول الميسور انك ممكن ترشده لباب خير او انك تشفع له عند حد
شفت بقى شفت العمق اللي ممكن انت آآ يعني تعمله طب في اسوأ الزروف يا عم اسكت. جات لك رسالة ممكن تسكت. مش لاقي جواب والله اقوله. بادور على حاجة تكون قوي الميسور لحضرتك مش لاقي
عشان كده الاية دي فيها معنى واما تعرضن مش عارف ليه اتقلبت مدارسة للاية ميسي ان شاء الله يكون خير الاية دي فيها معنى تاني. ايه هو فيها الماح الا ان الاعراض عن السائل لا يسوغ الا بقصد الرجاء. في ان يجيب سؤاله
يعني اما تعرضن عنهم لو هتعرض ابتغاء فقل واخدين بالكم؟ يعني الاصل بايه ما ما تسيبش طيب في ناس واخداها مهنة اللي واخده مهنة خلاص؟ لو انت من اهل النصح تنصحه النصح برضو خلينا نقول ان هو واخده مهنة. اكيد هو اقل من فرعون بشوية صح
ولا ايه رأيكم؟ اكيد اللي واخد الموضوع ده الشباب المتسولين اعتقد ان هم مش ماشيين في الشارع بيقولوا انا ربكم الاعلى ما علمت لكم من اله غيره. صح؟ مش قاعد اومال يذبح في
ابناء ويستحيا النساء المتسول ده فاكيد هو واحد قل منهم اقل من فرعون. نقول له قول الليل ننصحه ايه؟ نصيحة ايه؟ لينة ماشي الباب ده مهم يا جماعة عشان كده كان احد المفسرين يقول حسن المقال عند العجز عن النوال
مش هتقدر تدي اه ما خلاص بقى انسان حلو لسان حلو مرة كنا في اشارة اخ من اصحاب اللسان الميسور هو شايف بنات كده وولاد ايه بيهزروا كده. هو دايما معه كراميلا يقول لي انا بديها للاولاد المتسولين دول
عشان اربي نفسي على العطاء لا المنع. فبيقول له انا مش عارف ايه عاوز حاجة وبتاع فيروح مدي له ايه آآ كراميل ولا حاجة وبعدين انه يهزر معه. ففي واحد منهم
بيقول له الحق الحق العربية. قال له بص مش هيديك بس هيهزر معك فدي جملة قد ايه؟ الكلمة دي يتدفع فيها فلوس. فقال له مش هيديك بس هيهزر معك آآ ان ان لدرجة ان هم ممكن يبقوا عرفوه. وعرفوا ان ده الشيخ اللي بيهزر
اه فحشوف بقى كمية الخير عشان بس انت بتطبق ايه؟ لمحة من لمحات الوحي الشيخ السعدي بيقول وهذا من لطف الله بالعباد. امرهم بانتظار الرحمة والرزق منه لان انتزار زلك عبادة
يا سلام على عبودية الانتزار. ومنهم من ينتظر الشريعة بعد ما عملت الكلام ده تيجي من ضمن اللطف مش يسيبك. يقول لك لأ اوعى تقرض المحتاج وانت بتدي له هي هيجتك انك تنفق عليه وتقرضه بس خلي بالك اوعى تيجي ناحية الربا
تقول طب ده بقى فقير مش فقير خلاص انا هصرف عليه من الحرام ما اعتق الله وذروا ما بقي من الربا بل انت النهاردة اديته فلوس ما تاخدهاش زيادة ده ربا اوعى تيجي ناحيتك حرام عليك متجوز بنتها بيشتري عربية عشان ياكل عليها عيش اشتراها بتمانين
الف تقول له هاخدها مية وخمسين يا راجل! يا راجل يا ظالم! بقى كل الكلام ده فاللطيف يقول لك ايه ؟ انتبه يلطف بالفقير ويقول له انا هحرم على الغني اللي هيقرضك انه ياخد زيادة
طب خلاص انا مش هقرضه خلاص ما انت من كان يؤمن بالله واليوم الاخر. ما انت هو انت هتقرض ليه الفقير يا جماعة خلي بالك يا جماعة اوعى تكون سايبني تقول لي انا باقرضه عشان انفعه. لأ انت بتقرضه عشان نفع نفسك. يا اللي بتاكل بالربا والزيادة
هي عاوزة ايه؟ عاوزة تجهز بنتها. يقول لها روحي اي مكان واشتري اللي انت عاوزاه وانا هدفع لك وتتحاسب بعدين هو انت كده انت بتيسر على الناس لأ اوعى تكون بتضحك على نفسك بس هي كده لأ انت مش بتيسر على نفسك انت بتجهز للحرب يوم القيامة
واللي مقالها هتشوفه اصلا وبدايتها هتشوفه في الدنيا هو اداء مش اسمه ايه انت مش مش بتيسر انت بتسلم نفسك تسليم اهالي للسعير انت واللي ايه؟ واللي رضيوا بالكلام ده
فسبحان الله اه انت عاوز تكسب؟ اه تروح انت تشتري الحاجات دي وتخليها في بيتك اه واجي انا اشتريها منك. يبقى انت ايه تحملت جزء يبقى الغنم اللي غنيمة يعني بالغرم بايه
لتحمل الايه؟ الفاتورة. ممكن وانت جايبها العربية تتقلب ممكن وانت حاططها المية تمطر والمية والمجاري تضرب في المدخل ولا في المخزن. فالدنيا تبوز يبقى انت احتمالية انك تخسر موجودة يبقى تكسب عادي تبيع بالقسط بقى
براحتك لكن منهم للتجار انت بتجهز نفسك للنار فالشريعة بقى طب ادينا له القرض ويا رب خلاص انا اديته قرض ومش هاخد فعلا ربا يسيبك الوحي؟ لأ ما زال الطاف الله كامواج البحار واشد لا تنقطع
يقول لك ايه طيب جه اليوم والراجل جه عشان يدي لك الفلوس وحلل وقت بس راجل معسر. مش معه يعمل ايه وان كان ذو عسرة فنظرة الى ميسرة طب هو مش معه خلاص احنا متفقين ان احنا ايه
ان احنا النهاردة آآ يوم الاتنين آآ يوم قصدي آآ مسلا آآ بداية شوال هتديني فلوس. جه شوال الراجل معسر مش معه فعلا مش معه الشرع يقول لي وان كان ذو عسرة لو هو فعلا صاحب عسرة فنظرة سيبه اخره انزاره
الى ميسرة قل له خلاص معك سنة وانت ماشي الشرع بيقول لك استنى بس قبل ما تقفل العقد قبل ما تقفل الاتفاق وانت صدقه خير لكم ان كنتم تعلمون اه لو تعرفوا هعمل لكم ايه
لو انت تصدقت سيبه اسقط الدين وجه بتاع قال لك معلش انا ممكن كزا والشرع يجي الوحي يقول للنبي صلى الله عليه وسلم يقول لك ايه انت عارف لو اخرت الموعد
هو في شوال قلت له طب بص هأجله لغاية ايه؟ لغاية سفر ما فيش مشكلة. ييجي ايه انت انزرت المعسر اهو صح ايه اللي يحصل بقى كانك تصدقت تصدقت انت مسلا وهو واخد منك خمس تلاف جنيه. وانزرت لو اخرته تلاتين يوم او شهرين. كانك ستين يوم بتتصدق يوميا بالمبلغ ده
طب جيت بقى رحت مريح حالك وقلت لأ بقى خلاص والله انا اعرف ناس. كانوا بيتبسطوا لما الراجل ايه يتأخر في السداد ويقول لهم معلش اجلوني ويكون صادق مسلا يا جماعة ناس بتدور على اجور مرمية على الارض حواليها
عشان كده ربنا اما اتكلم عن القرض ما قالش مين يقرض الفقير لأ قال لك المعاملة المعاملة مش الفقير. انت بتعاملني انا وهو اللي هيستلم من ذا الذي يقرض الفقير
لا طبعا انت بتقرضني انا هو اللي هيستلم زي بالزبط انت بتتعامل مع شركة مؤسسة ايات فعملت عقد مع ايات خلاص هو واحد محاسب جاي ياخد هو مش ايات اللي جاية ما لكش دعوة انت بقى. انت التعاقد مع مين
ما لكش دعوة بالفقير اصلا في كل المشهد ده كله على بعضه انت تعاقدك نفسه مع الله. طب هو قال لك هيرده لك اضعاف مضاعفة. انت ليه قلقان؟ المشاكل جاية منين
مشاكلك لانك لا تعرف من عقدت معه الصفقة انت ما زلت عينك مع العبد الفقير. انت عامل معه التعاقد هو يا حبيبي انت تعاقدك مع مين ؟ عشان كده التحررات دي بتفرق كتير جدا
سبحان الله كده بقى الشريعة خلصت ما هو خلاص كده الطاف الله مع الفقراء والناس اللي محتاجة كده لأ في ايه كمان؟ بيقول لك احنا قلنا الكلام ده كله؟ اه على الناس اللي محتاجة
صح في ناس محتاجة بس ما بتتكلمش انا باحسك انك تدور عليهم يا الله طيب مين دول؟ اه اهل التعفف. اهل التعفف دول مين اللي هيبقى لاهل التعفف؟ انزل دور. معك ناس بيحضروا عزوب من اهل التعفف
في ناس جيرانك من اهل التعفف ما بيتكلموش انت شايفاها في المدرسة لابسة نضيف واطيب الطيب الماء وان هي متوضية كويس فدايما حسمتها كويس بس دي متعففة دور عليها للفقراء الذين احصروا في سبيل الله لا يستطيعون ضربا في الارض يحسبهم الجاهل اغنياء من التعفف. وتحس ان
قرآن بيشعللك. بيحفزك. يعني اكيد بيقول لك ايه على فكرة انت لو ما عرفتهمش بسبب جهلك بسبب انك ان الله لم يطلق بصيرتك والا لو اطلق بصيرتك لتحسست هؤلاء طب وانا هجيبهم منين يا رب؟ قال لك تعرفهم بسيماهم. لا يسألون الناس الحافا
يا عم هاتهم سهلين دول. دول مش بيسألك بيلح عليك. بيلمح من بعيد لبعيد. بتاخد انت بالك لو جبتهم ده من علامات ان الله بصرك ان ربنا بيبصرك ودي نقطة من ضمن الحاجات الحساسة جدا في الامة. لان الجمعيات الخيرية تقول لك عشان اعرفهم انا لازم اسأل عليهم واسأل مية بيت قدام وميت بيت ورا. وممكن اعمل مسح
كده جوي عشان اتأكد كده لمدة تلت اربع شهور عشان اعرفهم ده انت كده سيحت الدنيا كلها كيف سنعرفه؟ طبعا فيه ناس برضو بيهزروا وناس لؤماء وبرضه هم معزورين ان دعوت الجمعيات الخيرية لان برضه اتلسعوا كتير. فربنا يسدد
لكن في الاخر المتدبر الصادق سيدبر له الفتاح ويفتح له هزا الطريق لك ان تتخيله انك تكوني معروفة انك امة الفتاح الذي فتح لها باب في طريق اهل التعفف يا سلام
يا سلام على اما تكوني كده ايه تؤنسي الوحشان من اهل التعفف طبعا انت تؤنسي الوحشانة والراجل يؤنس الوحشان فسبحان الله كده بقى خلاص كده الشريعة الحمد لله اطافت علينا كلنا وقالت لنا الالطاف كلها. لأ لسة فيه تاني. ايه تاني! خلوا بالكم احنا بنتكلم فين ؟ في القرآن بس
امال الوحي ايه؟ الوحي لا ده رسالة دكتوراة بقى انت محتاج عشان تجيب السنة وحي السنة رسالة دكتوراة التفاصيل التفاصيل موضوع تام لزلك الحاجات دي يعني خلونا نديكم كمان مفتاح في التعبد ده انه تعيشوا مع السيرة بقى. شفتم الايات دي
اه روحوا شوفوا والنبي طبقها ازاي هتشوفوا السيرة شوفوا السيرة وهو بيطلع من من اطيب ما كسب. دوروا عليها وهو ما فيش منه ازى. وهو بيقول لهم القول الميسور. دوروا دوروا على ما هي قالت كان خلقه القرآن. انت كده اعمل كتاب اسمه خلقه القرآن
دور في السيرة قل ده ترجمة القول الميسور فهات كل القول الميسور اللي قاله للنبي للمحتاج. وحطه في الباب ده بص هتعيش في حتة هتقول انا عاوز ايه؟ اقعد في السماء الرابعة اخلص البحس ده وبعدين انزل
لان هيطلعك برة الدين برة الهم والغم والكربات والهموم والحق الجنيه زاد والحق العدس باربعين والقصة طول ما انت في العدس والرز يعني الحاجات ديت من المفترض تشغلك على قدها كده دخول حمام كده قد انشغالك بدخول الحمام ما ينفعش حياتك كلها تبقى عدس هتصفرها كده
يجي الشرع سبحان الله الالطاف ما تقفش هنا بس مع الناس دي لا يزجر الله ويعاتب اللي بيعلق على نفقة الفقير. واحد مسكين طلع حاجة ييجي الشرع الناس اللي المنافقين اللي قاعدين يعيبوا صدقات الفقراء واللي بيؤزوهم
يقولوا انتم بتتريقوا عليهم؟ الذين يلمزون المتطوعين من المؤمنين في الصدقات والذين لا يجدون الا جهدهم يسخرون منهم سخر الله منهم انت فقيرة سمعت ان الناس بيلموا عشان الجامع وكده رحت واخدة خمسة جنيه ورحت. راحت واحدة متريقة خمسة جنيه يا حاجة
يجي الوحي اللطيف يتكلم يلطف بقلب هذه التي سمعت هذه الكلمة اللي هتكسرها دي يقول له انت بتتريقي عليها تتريق عليها ليه؟ بتسخري منها سخر الله منه ويا سلام يا سلام
ويديك معايير الوحي النبي صلى الله عليه وسلم يديك معايير عشان ايه اوعى تسخر يقول لك سبق درهم مائة الف درهم ما انت ما شاء الله! انت قاعدة دلوقتي في الدولة
وقاعدة بتقبضي بالدولار ولا بالريال؟ الله اكبر عليك واخدة بالسبع تمن تسع ايا كان بقى رقم حط اي حاجة غير الايه غير الجندي المصري الايه الجديد ليه؟ ليه؟ لانه متواضع. فالنهاردة انت بتاخدي خمسة ولا ستة ولا عشرة دولار ولا ريال ولا دينار
فحضرتك بتتريقي على اختك اللي طلعت ميت جنيه صدقة لاهل القرآن سبق درهم مائة الف درهم قالوا له ازاي يا رسول الله؟ قال كان لرجل درهمان. فتصدق باحدهما. نسبة وتماسك. وهو طالع طلع نص فلوسه
وانطلق رجل الى عرض ما له فاخذ منه مائة الف درهم فتصدق به. التاني التاني حاجة تانية خالص احنا مدرسين غلابة نسأل الله ان يحييكم مع المساكين ويميتكم مع المساكين
انكم تعيشوا مساكين وتموتوا مساكين النبي صلى الله عليه وسلم قال لنا ايه؟ والله ما الفقر اخشى عليكم. انا مش خايف عليكم من الفقر اقرأ اخر حاجة. بيقول للصحابة كده. انا مش خايف عليكم من دي خالص. امال تخاف علينا من ايه يا رسول الله؟ انك تبدأ تعد
ولكن اخشى ان تفتح عليكم الدنيا. راتبك يزيد. طموحك يزيد. حياتك تزيد. ده اللي انا بقلق منه معنى كده ان احنا ايه مش عاوزين لأ احنا يا جماعة نستعمل الدنيا لا نريد الدنيا
وده الفرق الكبير بين ارادة الدنيا واستعمال الدنيا. ربنا حسينا ان احنا نستعملها بالقدر المطلوب ولكن لا نريدها. وفي فرق في فرق سما وارض بين الاتنين استعمالها وارادتها زي واحد عايش عشان يشتري حزاء وفي واحد لابس حزاء عايش به. فاهمين الفرق
فاهمينه؟ قصة بسيطة اهي خالص صح واحد عايش عشان يشتري حزاء. جدد حزاؤه ويجدد موبايله ويجدد كزا. وواحدة لبست حزاءها وجايبة موبايلها عايشة به فسبحان الله كل ده وتلاقي كمان القرآن يجي يقول لك ايه
طيب في واحدة فقيرة بتتجوز نعمل معها ايه ايامى ان يكونوا فقراء يغنهم الله من فضله. ده يقول للاغنياء اوعوا تمتنعوا عشان الناس فقيرة طبعا ده غير باب الايه؟ الاكفاء وكده ده كفء ولا مش كفؤ لكن في الاخر خالص
الناس بسطاء ما هو ودي من ضمن الاخطار اللي احنا بنقعوا فيها النهاردة الحاج ما شاء الله لا قوة الا بالله سافر من اتنين وعشرين سنة راح السعودية واشتغل ايه لما وكيل مدرسة
اراجع بقى فعاوز يتجوز مين؟ يتجوز اكس. عاوز يتجوز بنته نيرة. فبنته نيرة واميرة دول عشان يتجوزوا فبيقول له ايه؟ هو طبعا طبعا هو بيته ما كنش لا فيه تكييف ولا في سجادة ولا الكلام ده كان الدنيا حصير خالص يعني وحصير مقسوم نصين
خلاص النهاردة بيحاسب الولد المسكين اللي داخل بيته على ايه؟ يقول له بص يا ابن الحلال اول حاجة موضوع الشقة تبقى ملك. الولد يبص له يقول له ده انت لسه جايب لطنط منيرة
الشقة ديت ميلك انتم لسة ساكنين فيها. لان انتم لغاية اول امبارح كنتم في جسر السويس بايجار وايجار قديم هت اللي هو فيه مشاكل شرعية حضرتك بتحاسبني على العشرين سنة ديت اقول له بقول لك ايه؟ لازم يبقى شقة ايه؟ ملك. فبنحاسب الناس على اخر ما وصلنا احنا له
واوضة الاطفال اوضة اطفال اللي لسه ما جوش اصلا اللي اول استسمار لها بعد تلات اربع سنين ولا بيبقى فيها تكييف كمان. ليه؟ مع احتمال حماتك تيجي تبات عندك. حماتي تيجي تبات
ليه ان شاء الله البيت عندي يعني؟ ربنا يتولانا. ان يكونوا فقراء يغنهم الله من فضله سبحان الله ومن لطائف التشريع امر الله انت خلصت كل حاجة؟ اه. طب انت يا سيدي معك الورس وبتوزعه صح؟ اه
والله واحدة بقى ام احمد اللي بتنضف عندكم كانت ايه سمعت ان انتم ايه الحاج بعد ما مات بيتقسموا واذا حضر القسمة اولوا القربى واليتامى والمساكين فارزقوهم منه. وقولوا لهم قولا معروفا
ياخده برضو اديهم ما تيسر من المال لا والله اديهم انا من الورس اديهم حاجة بقول لك ما نديهم وخلاص يا عم الشيخ فلوس وخلاص يا ابني هزا الوحي هزا جمال الوحي
هذا هو ده جمال الوحي. سبحان الله وكل واحد تتطلع نفسه وتتشوف لحاجة في ايدك ادي له. ليه؟ النبي صلى الله عليه وسلم بيقول لك كده راجل الراجل اللي بتبعته
ويجيب طلب ده الراجل البواب اللي بتبعته يروح يجيب الوجبة من كنتاكي ولا يستلم هو الطلبات. الشرع يقول لك ايه واحد بيقول لي ايه الحكمة ان ان الواحد ياخد؟ انا النهاردة انا النهاردة ولاد عمي بيوزعوا الورس. وانا راجل مسكين فقير
وسمعت ان هم قاعدين وقاعدين قعدة وبتاع وجايبين شيخ ومحضريني. فانا قاعد بقى ديت هتاخد الارض اللي الفدانين اللي موجودين عند الحاج فلان. وده هياخد الميت الف اللي موجودين كزا وانا راجل مش لاقي اي حاجة فاما تروح مديني الفين جنيه
انت ليه؟ لان انا نفسي تشوفت فنفسي تشوفت الشرع ما فيهوش شوى او ما تدوق. لأ شوقت دوق فالشرع يقول لك لأ ده عشان ايه؟ عشان ده ممكن يحقد. ده ممكن يحسد. فعشان تحافز على سلامة الصدر
وتحافز على قلب اخيك ادي له حاجة. ادي له حاجة. معنى كده ايه باس؟ قسما بالله بعد كده لنقسم وننبه ان هو في السكن كراتا وما حدش يعرف ليه ليه؟ خلي الموضوع عفوي ايه اللي عرف يناله نصيب
ماشي؟ يعني انت تبقى واخد فدان مش عارف في ارض ايه. وواخد شاليه مشارك فيه هو واخد محل مش عارف ايه مش عاوز تطلع تلات اربع تلاف يا اخي اعتبره محامي يا اخي بيخلص ورق
وبفاوضك في تلت تلاف سبحان الله ماشي؟ طيب تعالوا بقى خلصنا الراجل بتاع الدليفري ده والراجل السواق او الراجل اللي اللي انا بعته يجيب طلب ده. او الست قلت لها الله يكرمك هيجيبوا الاكل من برة استلميه
النبي صلى الله عليه وسلم يقول ايه؟ اذا اتى احدكم اذا اتى احدكم خادمه يعني لو الخادم بتاعك جايب لك بطعامه فان لم يجلسه معه يعني النبي صلى الله عليه وسلم بيقول لك ايه؟ خليه ياكل جنبك
لكن كأن النبي يعلم ان مش كل النفوس ممكن تقبل كده في عمل ايه؟ فيقول لك ايه؟ نبي الرحمة ونبي الايه يعني نبي الفطرة. فيقول فان لم يجلسه معه فليناوله اكلة او اكلتين او لقمة او لقمتين
يدي له قل له خد الورك ده ، خد انت مش عارف ايه ، لكن مش هتقول له ايه يا عم الحاج الله يكرمك. بص يا محمد الله يعزك وانت جاي جايب الولاد من التمرين عاوزك تعدي على ايه ؟ على نور الشام
هات لي كزا وكزا وكزا وكزا وكزا وكزا وكزا ماشي اه وابقى اعدي بقى على كشري التحرير كده بشوف لك اي حاجة انت كده ولي انا معدي للولاد لان من كشري التحرير كلنا ناكل مع بعض يعني. لأ اصل انت بتحب التقلية احنا ما بنحبهاش. خلينا احنا في نور الشام. خليك انت في شام النور
سبحان الله. يقول النبي فانه ولي حره وعلاجه. يعني ايه؟ يا اما هو قاعد في المطبخ عمال يجيب او شم الاكل. ما هو شامم ريحة الايه؟ الشاورمة طب مال تداعب قلبه والكبدة تقول له هيت لك. طب ما هو الراجل ده ما ياخد حاجة يا جماعة
انت ليه مش عاوز تدي له سبحان الله! شفت الشر جايبك حتة حتة مفصصك كل ده عشان ايه ؟ عشان انت تعمل حاجة واحدة بس يطول فعلا سبحان من تكلم به
لن تجد مسل ربك. عشان كده الكلمة السماوية بتاعة ابن تيمية انا اقول معناها لان نصها ممكن يكون فالت مني يعني ايه لان انا من محفوزي القديم يعني قال لا يفصل بين العباد الا كتاب منزل من الله
ما ينفعش يفسد بينهم ويحركوا ملة كتاب نازل من فوق لازم كتاب جاي من فوق ده الكتالوج لمين؟ من الخالق البديع. هو اللي صنع الموبايل هو اللي ينزل الايه؟ الكتالوج بتاعه. اللي صنع الاتش بي هو اللي يقول. فاللي خلق
ربنا يحفزكم ويبارك فيكم وينفع بنا وبكم ويطهر قلوبنا وقلوبكم ويجعل هذا الكلام سلوان لنا ولكم. وجزاكم الله خيرا